Deputat Burhanov: Odamlar shuncha chidadi, yechimlar davri keldi
O’zbekistonda islohotlar oddiy odamlar hayotiga qanchalik ta’sir qilmoqda? O’zgarish nimada?
VASHINGTON — Oliy Majlis a’zosi va “Taraqqiyot strategiyasi” markazi rahbari Akmal Burhanov shu kunlarda Vashingtonda bir necha kun o’tkazib, taraqqiyot mavzusida muloqotlar olib bordi. Tashrif yakunida deputat “Amerika Ovozi” bilan suhbatlashdi. Burhanov fikricha, islohotlar jadallashishi kerak chunki xalq natijani kutmoqda. Amerika O'zbekistonga qanday yordam berishi mumkin? Qonunchiga AQSh poytaxtida respublikadagi jarayonlar haqida nima deyishdi? Islohotlarni jadallashtirish uchun yoki ayrim arboblar maslahat berayotganidek, bir izga solish uchun nima qilmoq zarur? Burhanov deydiki, amaliy ishlar davri keldi va hukumat xalq undan nima kutayotganini biladi. "Xalq xizmatidamisiz?" degan savolga u "Albatta!" deya javob qildi. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.